[bookmark: _GoBack] 20 майҙа Башҡорт гимназияһының «Илгиҙәрҙәр» театр студияһы бәләкәй тамашасыларҙы  Айгиз Баймөхәмәтовтың  «Ташлама, әсәй!» һәм  «Әкиәтһеҙ бала саҡ» әҫәрҙәре буйынса ҡуйылған спектакле менән ҡыуандырҙы. Серле донъяны үҙ юлдаштарына әүерелдергән 2-10 класс уҡыусылары  сәхнәне бер итеп үҙ тиҫтерҙәрен генә түгел, ә балалар йорто директоры, тәрбиәселәр һәм башҡа ролдәрҙе  тиңдәштәре алдына сығарҙы. Өс тиҫтәгә яҡын бала ҡатнашҡан был спектакль ысын мәғәнәһендә  реаль тормош күренештәрен, әҙәбиәттең, мәҙәниәттең мәңгелек проблемаһы – ата-әсә -  бала бәйләнешен кәүҙәләндереүе менән күңелдәрҙе арбаны. «Илгиҙәрҙәр»ҙе тамаша ҡылған һәр кем залдан эстетик зауыҡ өҫтөнә рух күтәренкелеген ҡушып, тормош ысынбарлығын йөрәге аша үткәреп, таралышты. Тимәк, театр үҙенең бурысын үтәне.
